Είναι ένα όμορφο διαμέρισμα που βρίσκεται σε εξαιρετική τοποθεσία. Το κέντρο απέχει 10 λεπτά με τα πόδια. Μπροστά από το σπίτι υπάρχει στάση λεωφορείων! Όλη η περιοχή που βρίσκεται το σπίτι είναι εξαιρετική με όμορφα σπίτια τριγύρω. Απέναντι από το σπίτι υπάρχει ένα εξαιρετικό εστιατόριο, ένα bistrot, ένα mini market, bars και σε 2 λεπτά σούπερ μάρκετ! Το σπίτι είναι άνετο, οι χώροι στους οποίους ζεις είναι μεγάλοι και άνετοι. Μεγάλη κρεβατοκάμαρα, μεγάλο μπάνιο και άνετος και ο χώρος του σαλονιού κουζίνας. Για 4 άτομα που ήμασταν εμείς ήταν τέλεια. Μπορεί όμως και 5ο άτομο να φιλοξενηθεί γιατί ο καναπές στο σαλόνι είναι πολύ μεγάλος. Το διαμέρισμα είμαι σε μια εσωτερική αυλή, πολύ όμορφη και αυτό το κάνει λίγο σκοτεινό αλλά δεν αποτελεί πρόβλημα αφού όλη μέρα είσαι βόλτα στην πόλη. Επίσης αυτό είναι θετικό γιατί όλα τα σπίτια της πόλης είναι παλιά και τα περισσότερα χωρίς ασανσέρ. Πολύ σημαντικό είναι ότι αν και επισκεφτήκαμε το σπίτι χειμώνα, παραμονή Πρωτοχρονιάς με αρκετό και τσουχτερό κρύο, το σπίτι ήταν πολύ πολύ ζεστό και δεν κρυώσαμε καθόλου. Τέλος το στρώμα στο κρεβάτι αναπαυτικό. Είχαμε απολαυστικό ύπνο όλες τις ημέρες. Η Μπολόνια είναι μια πολύ πολύ όμορφη πόλη, την λατρέψαμε όλη η οικογένεια. Αν ποτέ την επισκεφτώ ξανά σίγουρα θα μείνω στην Violante. Το συστήνω ανεπιφύλακτα.